NASA teadlased koos interneti alustalaks oleva TCP/IP protokolli looja Vint Cerfiga alustasid planeetidevahelise arvutivõrgu planeerimist kümme aastat tagasi. Niisuguses suurusjärgus ajakulu on kosmosemissioonide ettevalmistamisel  tavapärane - kümnete miljonite kilomeetrite kaugusel avakosmoses on vigu küllaltki keeruline parandada ning sellest lähtuvalt testitakse iga süsteemi enne kasutusele võtmist väga põhjalikult.